ก้าวไกลค้านตัด 10% ล็อกเป้างบกระทรวงกลาโหม
ตู่ ประชุมนัดพิเศษ หาเงินต่อสู้โควิด-19แต่ขอรัฐบาลต้องเด็ดขาด โปร่งใส จาตุรงค์ บี้เร่งกระจายอุปกรณ์เซฟชีวิตหมอ พยาบาล วิโรจน์ กระทุ้งหั่นเหี้ยนงบฯไม่จำเป็น ไม่ใช่ตัด 10 เปอร์เซ็นต์ทุกกระทรวง ล็อกเป้างบกลาโหม รื้อซื้ออาวุธงบฯปี 62 ยังไม่ส่งมอบให้เลื่อนหรือลดออเดอร์ ทวี ให้โยกเกลี้ยงงบยุทธศาสตร์ชาติ-สัมมนา-ก่อหนี้ผูกพันไม่ทันไตรมาส 2 ปีงบฯ63 ศรีสุวรรณ สวดกองทัพเรือไม่ยี่หระวิกฤติ ดื้อซื้อเรือ 6 พันล้าน ยุปลดทิ้ง ผบ.ทร.-รมช.กห.รัฐบาลเร่งพิจารณาจัดสรรงบประมาณในการดำเนินมาตรการป้องกันและแก้ไขปัญหาการแพร่ระบาดของไวรัสโควิด-19 โดย พล.อ.ประยุทธ์ จันทร์โอชา นายกรัฐมนตรีและ รมว.กลาโหม เรียกประชุม ครม.นัดพิเศษเพื่อพิจารณาอย่างเร่งด่วน ขณะที่พรรคฝ่ายค้านประกาศพร้อมร่วมมือกับรัฐบาลอย่างเต็มที่บิ๊กตู่ หัวโต๊ะหารือยุทธศาสตร์ชาติเมื่อเวลา 08.45 น. วันที่ 1 เม.ย.ผู้สื่อข่าวรายงานจากทำเนียบรัฐบาลว่า พล.อ.ประยุทธ์ จันทร์-โอชา นายกรัฐมนตรีและ รมว.กลาโหม ได้เดินทางเข้าปฏิบัติหน้าที่ในทำเนียบรัฐบาลตามปกติ ไม่มีประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แต่ได้ติดตามสถานการณ์ต่อมาเวลา 13.30 น. นายกฯเป็นประธานการประชุมคณะกรรมการยุทธศาสตร์ชาติ ครั้งที่ 1/2563 ที่ตึกสันติไมตรี มี พล.อ.ประวิตร วงษ์สุวรรณ รองนายกฯ พล.อ.อนุพงษ์ เผ่าจินดา รมว.มหาดไทย นายชวน หลีกภัย ประธานสภาฯ นายพรเพชร วิชิตชลชัย ประธานวุฒิสภา นายทศพร ศิริสัมพันธ์ เลขาธิการสภาพัฒนาการเศรษฐกิจและสังคมแห่งชาติ (สศช.) ตัวแทนหน่วยราชการและเอกชนเข้าร่วม นายกฯ กล่าวว่า ขอให้ยึดถือเป็นหลักคิดหลักปฏิบัติเดียวกัน เพื่อทำให้ประเทศชาติเข้มแข็ง ฝาก สศช.ช่วยชี้แจงให้ประชาชนเข้าใจ จะได้ประโยชน์อะไรจากยุทธศาสตร์ชาติและแผนปฏิรูป มีตัวแทนภาคเอกชนบางส่วนเสนอให้นำสถานการณ์โควิด-19 ปรับแผนแม่บทให้สอดคล้องสถานการณ์ปัจจุบันถก ครม.นัดพิเศษจัดงบฯสู้โควิดนางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า นายกฯเรียกประชุมคณะรัฐมนตรี (ครม.) นัดพิเศษเต็มคณะ เช้าวันที่ 3 เม.ย. ที่ตึกสันติไมตรี ทำเนียบรัฐบาล เพื่อหารือ 2 เรื่องเร่งด่วนคือ 1.รับฟังข้อมูลจากกระทรวงต่างๆ ที่จะออกมาตรการเยียวยาผู้ได้รับผลกระทบไวรัสโควิด-19 ในระยะ 3 และ 4 สำหรับช่วงเดือน พ.ค.-ก.ค.ต่อไป 2. หารือเรื่องงบประมาณที่จะนำมาแก้ไขปัญหาและช่วยเหลือผู้ได้รับผลกระทบจากการแพร่ระบาดของเชื้อไวรัสโควิด-19 กรอบวงเงิน จัดลำดับความสำคัญเร่งด่วน แหล่งที่มาของเงินจากที่ต่างๆฝ่ายค้านประกาศพร้อมร่วมมือเต็มที่นายสมพงษ์ อมรวิวัฒน์ หัวหน้าพรรคเพื่อไทยและผู้นำฝ่ายค้าน แถลงว่า สถานการณ์บ้านเมืองขณะนี้เจอโจทย์ปัญหาที่ใหญ่และหนักหนาสาหัสจากวิกฤติไวรัสโควิด-19 กระทบต่อชีวิตและความเป็นอยู่ ทั้งด้านสาธารณสุขและเศรษฐกิจอย่างใหญ่หลวง ในฐานะผู้นำฝ่ายค้านในสภาฯ ตนและพรรคร่วมฝ่ายค้านพร้อมอย่างยิ่งที่จะให้ความร่วมมือกับรัฐบาล ทั้งการจัดสรรงบประมาณ การออกกฎหมายเร่งด่วน และการเสนอแนวทางแก้ไขปัญหาที่สร้างสรรค์ เพื่อจะได้ฟันฝ่าวิกฤตินี้ไปด้วยกัน วันนี้หมอ พยาบาลและบุคลากรด้านสาธารณสุขเป็นนักรบแนวหน้า กำลังทำงานอย่างหนักเพื่อจะเอาชนะการระบาดของไวรัส ทุกฝ่ายในสังคมต่างช่วยสนับสนุนกันเต็มที่ ขณะที่รัฐบาลพยายามทำงานอย่างหนักเช่นกัน แม้แนวทางการรับมือของรัฐบาลในช่วงที่ผ่านมายังขาดความเป็นระบบและขาดการมองปัญหาให้ครบทุกมิติ ทุกมาตรการหรือคำสั่งการล้วนเป็นการแก้ปัญหาหนึ่งและสร้างอีกปัญหาหนึ่งขึ้นมาจี้เด็ดขาดโปร่งใสยับยั้งไวรัสระบาดนายสมพงษ์กล่าวว่า การเสนอแนวทางแก้ไขปัญหานอกจากต้องมองผลกระทบให้รอบด้านแล้วยังต้องคำนึงมิติการเคารพความเป็นมนุษย์ การมีส่วนร่วมรับรู้ร่วมชะตากรรมร่วมกันของทั้งสังคม ยึดหลักการจัดการที่เน้นการมีส่วนร่วมของประชาชน คำนึงถึงหลักการจัดการให้เกิดความยุติธรรมและทั่วถึง รัฐบาลต้องเด็ดขาด ชัดเจน โปร่งใสเพื่อยับยั้งไวรัสไม่ให้ลุกลามมากจนระบบสาธารณสุขไม่สามารถรับมือ การรณรงค์สร้างระยะห่างทางสังคมและการปฏิบัติตัวเพื่อป้องกันตัวเอง เป็นหัวใจสำคัญหยุดยั้งการแพร่ระบาด ปัญหาเศรษฐกิจรัฐบาลต้องมีมาตรการและแผนรองรับที่มีประสิทธิภาพ โดยเฉพาะอย่างยิ่ง การใช้งบฯปี 63 ให้เกิดประโยชน์สูงสุด ขอเรียกร้องให้รัฐบาลรับฟังเสียงประชาชนที่ต้องร่วมมือกับรัฐบาลอย่างเคร่งครัด และฝ่ายค้านพร้อมร่วมมือกับรัฐบาลเต็มที่ เพราะขณะนี้คือเวลาที่จะหันหน้าเข้ามาร่วมมือกัน ช่วยนำพาประเทศให้พ้นจากวิกฤติเร่งกระจายอุปกรณ์เซฟชีวิตหมอนพ.จาตุรงค์ เพ็งนรพัฒน์ ส.ส.ศรีสะเกษ พรรคเพื่อไทย ในฐานะกรรมการศูนย์โควิด-19 พรรคเพื่อไทย กล่าวว่า การแพร่กระจายเชื้อสูงขึ้น ส่งผลให้บุคลากรทางการแพทย์ต้องทำงานหนัก ดูแลรักษาผู้ติดเชื้อโควิด-19 แต่หลายโรงพยาบาลไม่มีอุปกรณ์เพียงพอปกป้องชีวิตบุคลากรทางการแพทย์ ทั้งหน้ากากอนามัย ชุดป้องกันเชื้อโรคมีน้อยมาก ชุดป้องกันเชื้อบางโรงพยาบาลมีชุดเดียวใช้ทั้งโรงพยาบาล เมื่อประกาศ พ.ร.ก.ฉุกเฉินปัญหานี้ควรหมดไป บริหารจัดการอุปกรณ์การแพทย์ให้พอกระจายอย่างทั่วถึง ไม่ควรกระจุกบางพื้นที่ อย่าให้บุคลากรทางการแพทย์ไปเสี่ยงชีวิตต่อสู้กับเชื้อร้ายบนความไม่พร้อมวิโรจน์ บี้ตัดสิ่งไม่จำเป็นโดยเฉพาะ กห.นายวิโรจน์ ลักขณาอดิศร โฆษกพรรคก้าวไกล กล่าวว่า นายกฯบอกว่างบกลาง 5.2แสนล้านจะหมดแล้วเป็นเช่นนั้นจริงๆ จึงเรียกร้องให้โอนงบฯที่ไม่จำเป็นจากกระทรวงต่างๆมาใช้กู้วิกฤติ ล่าสุดจะตัดงบ 10% จากทุกกระทรวง ไม่ถูกหลักการ ควรบริหารงบฯแบบตั้งงบประมาณฐานศูนย์ คือนำงบฯที่เหลือทั้งหมด ลบรายจ่ายประจำ เหลือเท่าไหร่มาพิจารณาทีละโครงการ งบไม่จำเป็นตัดทั้งโครงการ ควรเรียกงบฯที่ยังไม่เบิกจ่ายมาทั้งหมด ทั้งงบลงทุน งบดำเนินงานและงบรายจ่ายอื่น เช่น งบรายจ่ายที่ปรึกษา งบเดินทางไปราชการต่างประเทศ และงบจัดงานมหกรรม นิทรรศการ อบรม งานประชาสัมพันธ์ ให้ตัดทั้งก้อนไม่ใช่ 10% ข้อมูลจากกรมบัญชีกลางเผยว่าการเบิกจ่ายงบลงทุนของกระทรวงกลาโหมต่ำมาก อยากให้ย้อนหลังไปดูงบฯปี 62 หากมีสัญญาซื้ออาวุธใดๆ แม้ว่ารัฐบาลจะอ้างว่าทำสัญญาไปแล้วต้องรื้อมาดู ตราบใดที่ยังไม่มีการส่งมอบควรไปเจรจาลดออเดอร์ลง ขอแก้ไขสัญญาซื้อสินค้าชนิดอื่นหรือเลื่อนซื้อขาย หลักคิดโอนงบฯปี 63 อะไรจำเป็นไม่ตัด แต่อะไรไม่จำเป็นต้องตัดให้เหี้ยน โยกมาทั้งก้อน อย่ามาถือโอกาสใช้แนวคิดเท่าเทียมตัด 10% เหมือนกันหมด จะทำให้ตัดงบฯกระทรวงกลาโหมได้น้อยงบฯปี 64 ต้องเน้น สธ.มากกว่ามั่นคงนายวิโรจน์กล่าวว่า สิ่งที่อยากเห็นในงบฯปี 64 คือมีงบฯความมั่นคงใหม่ เปลี่ยนความมั่นคงทางการทหารมาเป็นความมั่นคงทางสาธารณสุข เปลี่ยนอาวุธมาเป็นยารักษาโรค วันนี้ไอเอสประกาศยุติการก่อการร้าย ขบวนการบีอาร์เอ็นประกาศยุติการยิง ต่างฝ่ายทราบชัดเจนแล้วว่า วันนี้ความมั่นคงที่ทุกคนต้องเผชิญคือความมั่นคงด้านสาธารณสุข ไม่ใช่ความมั่นคงด้านการทหารอีกต่อไป ไวรัสไม่เลือกชนชั้นวรรณะ ไม่ว่าคุณจะมีชื่อเสียงหรือไม่ เรากำลังจะเสนอแนวทางโอนงบฯปี 63 และการจัดสรรงบฯปี 64 ส.ส.ที่อยู่ใน กมธ.งบประมาณ จะติดตามการทำงานของรัฐบาลใกล้ชิด หากยังบวกๆ ลบๆ ส่งการบ้านแบบเดิมทั้งที่สถานการณ์ไม่เหมือนเดิม การพิจารณาวาระ 1 คงโหวตให้ผ่านไม่ได้ อยากเตือนกระทรวงกลาโหมเป็นกระทรวงที่มีสัดส่วนงบฯผูกพันสูงมากในงบฯปี 64 คาดหวังว่าจะไม่เห็นงบผูกพันใดๆของกระทรวงกลาโหม ยกเว้นเรื่องความเป็นความตายและชีวิตประชาชนโรม วอนจัดมาตรการดูแลนักศึกษานายรังสิมันต์ โรม ส.ส.บัญชีรายชื่อ พรรคก้าวไกล กล่าวว่า ขอเสนอรัฐบาลเยียวยานิสิตนักศึกษาช่วงไวรัสโควิด-19 ระบาด ดังนี้ 1.ให้ประสานมหาวิทยาลัยให้พิจารณาคืนค่าเทอมในสัดส่วนที่เหมาะสมของแต่ละมหาวิทยาลัย หรือในอัตราขั้นต่ำ 20% หรือเกลี่ยงบฯอื่นๆ เพื่อเยียวยานักศึกษาทั่วประเทศทันที 2.ดำเนินนโยบายเงินเดือนเยาวชน ตามนโยบายที่อดีตพรรคอนาคตใหม่เคยเสนออุดหนุนให้เยาวชนอายุ 18-22 ปีเดือนละ 2000 บาทอย่างน้อย 3 เดือน 3.มหาวิทยาลัยต่างๆควรปรับลดค่าเทอมในเทอมต่อไปทวี โยกงบยุทธศาสตร์ชาติ–สัมมนาพ.ต.อ.ทวี สอดส่อง เลขาธิการพรรคประชาชาติ โพสต์เฟซบุ๊ก การเยียวยา โควิด-19 รัฐบาลต้องไม่เลือกปฏิบัติ ประชาชนต้องมีสิทธิเสมอกัน สรุปว่ามีผู้ลงทะเบียนรับเงินเยียวยาว่า 22 ล้านคน ทำไมรัฐต้องกำหนดโควตา 3 ล้านคนและขยายเป็น 9 ล้านคน จะลดทอนสิทธิเสรีภาพประชาชนหรือไม่ ทำไมไม่ให้เงินเยียวยากับผู้ลงทะเบียนทุกคนที่ผ่านการตรวจสอบคุณสมบัติ ควรพิจารณาใช้งบฯปี 63 โอนไปใช้ในภารกิจต่อสู้กับโควิด 19 ที่ถือเป็นภัยต่อความมั่นคงของชาติก่อน หากไม่พอจึงกู้เงินมาเพิ่มส่วนที่โอนแล้วมีผลกระทบไม่มากนัก คืองบฯบูรณาการบางส่วนที่ตั้งไว้ 2.3 แสนล้านบาท และงบฯตามยุทธศาสตร์ด้านความมั่นคงบางส่วนที่ตั้งไว้ 4.2 แสนล้านบาท และยังมีงบฯที่ไม่สามารถก่อหนี้ผูกพันได้ทันเมื่อสิ้นสุดไตรมาสที่ 2 ของปีงบฯ 63 อีก 141653 รายการ เป็นเงิน 978511 ล้านบาทเศษ หากใช้ไม่ทันนำไปใช้ช่วยเหลือผู้เดือดร้อนจากโรคโควิดได้ และยังมีงบฯฝึกอบรมสัมมนาที่ตั้งไว้ถึง 30000 ล้านบาท เมื่อใช้ พ.ร.ก.ฉุกเฉินห้ามรวมตัวกัน จัดประชุมไม่ได้อยู่แล้ว พรรคฝ่ายค้านได้ประกาศพร้อมร่วมมือรัฐบาลถ้าต้องประชุมผ่านกฎหมายเพื่อนำมาใช้แก้วิกฤติโควิด-19 และเยียวยาผู้ได้รับผลกระทบศรีสุวรรณ สวด ทร.ไม่ยี่หระ ปท.วิกฤตินายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย กล่าวถึงกรณีกระทรวงกลาโหมถอนเรื่องการจัดซื้อโครงการจัดหาเรืออเนกประสงค์ยกพลขึ้นบกขนาดใหญ่ วงเงิน 6100 ล้านบาท ของกองทัพเรือออกจากการประชุม ครม.วันที่ 31 มี.ค. หลังถูกโจมตีอย่างหนักถึงความเหมาะสมในการใช้งบฯ ในช่วงการแก้ปัญหาการแพร่ระบาดเชื้อโควิด-19 ว่า การใช้เงินภาษีประชาชนมหาศาล ไม่ใช่เรื่องใหม่ของ กองทัพเรือ แม้ประเทศจะมีปัญหาภาวะเศรษฐกิจตกต่ำ ข้าวยากหมากแพง แต่กองทัพเรือไม่ยี่หระ เดินหน้าขอจัดซื้อเรือดำน้ำ ล่าสุดจัดซื้อเรือลำเลียงพลสะเทินน้ำสะเทินบกที่ลงนามซื้อไปแล้วเมื่อวันที่ 9 ก.ย.62 ทั้งที่มีเรือสะเทินน้ำสะเทินบกขนาดใหญ่อยู่แล้วคือเรือหลวงอ่างทอง แม้จะแก้ข่าวว่าได้ถอนเรื่องจาก ครม.แล้ว แต่วันหนึ่งต้องนำเข้า ครม.อีก ไม่ได้เลิกไปยุปลดทิ้ง ผบ.ทร.–รมช.กลาโหมลองคิดดูเงิน 6000 ล้านบาท บวก 13500 ล้าน ที่กองทัพเรือใช้จัดซื้อเรืออเนกประสงค์และเรือดำน้ำ หากโยกงบฯดังกล่าวไปช่วยแก้ปัญหาโควิด-19 จะเป็นคุณูปการต่อสังคมไทยมหาศาล ซื้อชุดตรวจโควิด-19 รวมค่าแล็บคนละ 2500 บาท ใช้ตรวจให้คนไทยได้ถึง 7.88 ล้านคน ใช้ซื้อเครื่องช่วยหายใจเครื่องละ 1.5 แสนบาท ได้ 1313333 เครื่อง ซื้อหน้ากากอนามัยแจกชิ้นละ 2 บาท ได้ 9850 ล้านชิ้น ซื้อชุดป้องกัน PPE สำหรับแพทย์ชุดละ 250 บาทได้ 78.8 ล้านชุด หรือถ้านำไปสร้างโรงงานผลิตหน้ากากอนามัยแห่งละ 100 ล้านบาท จะได้ถึง 197 โรง แต่คงเป็นเพียงแค่ความฝันหากยังมีรัฐบาลที่ให้ความสำคัญกับกองทัพมากกว่าประชาชนอยู่ ถ้าจะให้สังคมกลับมาชื่นชม พล.อ.ประยุทธ์ จันทร์โอชา นายกฯและ รมว.กลาโหม ต้องตัดสินใจ 2 ประการคือ 1.โยกงบฯซื้ออาวุธของกองทัพทั้งหมดไปใช้แก้ปัญหาโควิด-19 2.โยก ผบ.ทร.ไปประจำสำนักนายกรัฐมนตรีและปลด รมช.กลาโหมจึงจะถูกต้องรถบรรทุกร้อง ปตท.ลดราคาเอ็นจีวีที่รัฐสภา นายจิรายุ ห่วงทรัพย์ ส.ส.กทม. พรรคเพื่อไทย ในฐานะประธาน กมธ.กิจการศาล องค์กรอิสระ รัฐวิสาหกิจ องค์การมหาชน และกองทุน สภาฯ รับมอบหนังสือจากนายอภิชาต ไพรรุ่งเรือง ประธานสหพันธ์การขนส่งทางบกแห่งประเทศไทย ยื่นขอให้แก้ปัญหาความเดือดร้อนของรถบรรทุก ลดต้นทุนราคาแก๊สเอ็นจีวีลง โดยนายจิรายุกล่าวว่า จะยื่นหนังสือต่อปตท.ให้ทบทวนลดราคาแก๊สเอ็นจีวี จากลิตรละ 15 บาท เหลือ 10.50 บาท ช่วยลดต้นทุนให้รถบรรทุกขนส่งสินค้า รัฐบาลให้ประชาชนอยู่บ้านทำให้สั่งซื้อสินค้าไปที่บ้านจำนวนมาก แต่ไม่มีนโยบายลดราคาเชื้อเพลิง ทำให้ผู้ประกอบการแบกรับต้นทุนแก๊สเอ็นจีวีราคาสูง ด้านนายอภิชาต ไพรรุ่งเรือง ประธานสหพันธ์การขนส่งทางบกแห่งประเทศไทย กล่าวว่า ที่ผ่านมาทำหนังสือถึง รมว.พลังงานและ ปตท.ให้ช่วยลดราคาแก๊สเอ็นจีวี แต่ไม่เคยได้รับการช่วยเหลือเด็ก พปชร.หวด พณ.แก้ไข่ไก่แพงลิ่วนายสัมฤทธิ์ แทนทรัพย์ ส.ส.ชัยภูมิ พรรคพลังประชารัฐ กล่าวว่า ขณะนี้เรากำลังมีปัญหาเรื่องราคาไข่ไก่ในหลายพื้นที่ ตนและทีมงานได้ลงพื้นที่ อ.เทพสถิต จ.ชัยภูมิ พบปัญหาความเดือดร้อนของชาวบ้านยังหาซื้อไข่ไก่ไม่ได้ มีพ่อค้า แม่ค้า ไม่กี่ราย ที่หามาจำหน่ายได้แต่ราคาสูงกว่าราคาปกติมาก ได้ประสานไปยังพาณิชย์ จ.ชัยภูมิ แก้ไขปัญหาด่วน กระทรวงพาณิชย์ควรต้องออกมาแก้ปัญหาให้ได้โดยเร็ว เน้นการควบคุมราคาเข้มข้นตั้งแต่หน้าฟาร์ม และจัดการเด็ดขาดกับผู้ฉวยโอกาสบนความเดือดร้อน ของพี่น้องประชาชน พบใครกักตุนและขายราคาแพงเกินต้องลงโทษ ให้เป็นเยี่ยงอย่าง หากพ่อค้ายังเอาเปรียบกันแบบนี้ ควรต้องหามาตรการเพื่อตอบโต้บ้าง แนะนำให้คนไทยหยุดซื้อไข่ไก่สัก 10 วัน จะทำให้เหตุการณ์เปลี่ยนแปลงทันที เชื่อว่าไข่ไก่จะล้นตลาดกลับสู่สภาวะปกติได้ปชป.แจ้งสมาชิกงดร่วมงาน 74 ปีที่พรรคประชาธิปัตย์ นายราเมศ รัตนะเชวง โฆษกพรรคประชาธิปัตย์ กล่าวว่า การจัดงานทำบุญครบรอบวันสถาปนาก่อตั้งพรรคครบ 74 ปีในวันที่ 6 เม.ย. นายจุรินทร์ ลักษณวิศิษฏ์ หัวหน้าพรรค จะเป็น ตัวแทนทำพิธีทางศาสนา ขอแจ้งให้สมาชิกพรรคทราบ ปีนี้ขอความร่วมมือให้สมาชิกพรรคงดเข้าร่วมงานทำบุญพรรค เพื่อป้องกันการแพร่ระบาดของเชื้อไวรัส โควิด-19 ซึ่งทางพรรคจะจัดพิธีทางศาสนาเช่นทุกปี ตามความเหมาะสมเทพไท จี้ใช้ พ.ร.ก.สั่งลดราคาสินค้านายเทพไท เสนพงศ์ ส.ส.นครศรีธรรมราช พรรคประชาธิปัตย์ กล่าวถึงกรณีน้ำมันทุกชนิดลดราคา มีผลตั้งแต่เวลา 05.00 น. วันที่ 1 เม.ย. ว่า แม้ราคา น้ำมันลดลงแต่ค่ารถโดยสารสาธารณะคงเดิม ค่าขนส่ง อื่นๆไม่ได้ลดลงตามสินค้าทุกชนิด แพงเหมือนเดิม วันที่ 2 เม.ย.จะไปยื่นหนังสือต่อ พล.อ.ประยุทธ์ จันทร์โอชา นายกฯ ในฐานะ ผอ.ศูนย์บริหารสถานการณ์ การแพร่ระบาดของโรคติดเชื้อไวรัสโคโรนา 2019 (โควิด-19) ให้ใช้อำนาจเบ็ดเสร็จทางการบริหารตาม พ.ร.ก.ฉุกเฉินฯ สั่งการให้ทุกกระทรวงที่เกี่ยวข้องแก้ไข ปัญหาสินค้าราคาให้ถูกลงสอดคล้องกับราคาน้ำมันปัจจุบัน และมอบหมายให้ พล.อ.อนุพงษ์ เผ่าจินดา รมว.มหาดไทย และประธานคณะกรรมการสำรวจการกักตุนโภคภัณฑ์ฯ ต้องหามาตรการควบคุม ปรับลด ราคาสินค้าให้เป็นธรรมกมธ.ป.ป.ช.ล่มองค์ประชุมไม่ครบเมื่อเวลา 09.30 น. ที่รัฐสภา มีการประชุมคณะกรรมาธิการการป้องกันและปราบปรามการทุจริต และประพฤติมิชอบ สภาผู้แทนราษฎร มี พล.ต.อ.เสรีพิศุทธ์ เตมียเวส ส.ส.บัญชีรายชื่อ พรรคเสรีรวมไทย เป็นประธาน มีวาระสำคัญคือพิจารณาการกักตุนหน้ากาก อนามัย เชิญนายอัจฉริยะ เรืองรัตนพงศ์ ประธานชมรม ช่วยเหลือเหยื่ออาชญากรรมมาให้ข้อมูล แต่มี กมธ.มาประชุมไม่ถึง 5 คน องค์ประชุมไม่ครบ พล.ต.อ.เสรีพิศุทธ์จึงแจ้งต่อที่ประชุมว่า ขอเป็นเพียงการปรึกษา หารือเท่านั้น จากนั้นนายอัจฉริยะให้ข้อมูลต่อ กมธ.เบื้องต้นว่าแม้กระทรวงพาณิชย์จะออกประกาศห้ามส่งออกหน้ากากอนามัย และให้บริษัทผู้ผลิตต้องแจ้ง สต๊อกสินค้า แต่ยังมีหลายบริษัทไม่ได้แจ้งและมีบางบริษัทนำส่งขายหน้ากากในตลาดมืด ไม่ตีตราบริษัทที่หน้ากากได้ราคาดีกว่าจุรินทร์ มารอเก้อพร้อมให้ตัดงบฯผู้สื่อข่าวรายงานว่า ระหว่างนายอัจฉริยะกำลัง ให้ข้อมูลอยู่ นายจุรินทร์ ลักษณวิศิษฏ์ รองนายกฯ และ รมว.พาณิชย์ ได้เดินทางมาเตรียมให้ข้อมูลต่อ กมธ. เมื่อทราบว่าองค์ประชุม กมธ.ไม่ครบจึงเดินทางกลับทันที นายจุรินทร์ให้สัมภาษณ์ถึงการปรับโครงสร้าง กระจายหน้ากากอนามัย ให้กระทรวงสาธารณสุขและ กระทรวงมหาดไทยกระจายให้บุคลากรทางการแพทย์ แทนกระทรวงพาณิชย์ว่า ไม่ได้มองว่าถูกลดบทบาท เป็นแนวทางที่กระทรวงพาณิชย์เสนอ เห็นว่า สธ.กระจายให้โรงพยาบาลทั้งในและนอกสังกัดโดยตรง ส่วนจังหวัดควรให้ผู้ว่าฯที่มีอำนาจเต็มบัญชาการบริหาร สถานการณ์โควิดในจังหวัดตัวเอง ตัดสินใจว่าจะแจกจ่าย ให้กลุ่มเสี่ยงกลุ่มใดก่อน เห็นด้วยที่นายกฯ ให้โยกงบฯ กระทรวง 10% มาไว้ที่งบฯกลาง กำลังเตรียมรถพุ่มพวงไว้ 250 คัน ส่งตรงสินค้าอุปโภคบริโภคถึงหน้าบ้านกระจายทั่ว กทม.และปริมณฑล อีกทั้งมีโครงการสมาร์ทโชวห่วยเดลิเวอรี่สินค้าถึงหน้าบ้านกมธ.ถอยงดประชุมหลบโควิดนายธีรัจชัย พันธุมาศ ส.ส.บัญชีรายชื่อ พรรคก้าวไกล ในฐานะโฆษก กมธ.ป.ป.ช. สภาฯ เปิดเผยว่า การประชุม กมธ.เห็นร่วมกันว่าจะเลื่อนประชุมออกไปก่อนจนกว่าสถานการณ์เชื้อโควิด-19 จะคลี่คลาย เพราะติดปัญหาการเดินทางของ กมธ.ถูกกักตัวเดินทางข้ามพื้นที่ ผบ.ตร.มาให้ข้อมูลคดีกักตุนหน้ากากอนามัยยืนยันว่าตำรวจเดินหน้าตรวจสอบทุกมิติ มีคดีเกี่ยวกับหน้ากากอนามัยประมาณ 90 คดี แต่มีคดีหลัก 4 คดีที่เหลือเป็นคดีเล็กน้อยจำหน่ายเกินราคา ประธาน กมธ.เสนอให้ตำรวจเน้นทำคดีใหญ่ขยายผลไปยังคดีอื่นได้เป็นหลัก กมธ.เริ่มมีจิ๊กซอว์ครบแล้ว พบว่าน่าจะมีกลุ่มผู้มีอำนาจเกี่ยวข้องการกักตุนหน้ากากอนามัยนำไปขายต่างประเทศและตลาดมืด แต่ต้องรอการขยายผลให้ครบถ้วนก่อน ขณะนี้ยังมีข้อจำกัดพอสมควรเรื่ององค์ประชุม กมธ. ทำให้ชะงักพอสมควรพรรคกล้ายื่น 500 ชื่อจดตั้งพรรคเมื่อเวลา 10.00 น. ที่สำนักงาน กกต. นายณัฐนันท์ กัลยาศิริ นายทะเบียนพรรคกล้า ได้นำรายชื่อสมาชิกผู้ร่วมก่อตั้งพรรคจำนวน 500 รายชื่อ พร้อมคำร้องขอจัดตั้งพรรค เอกสารเกี่ยวกับการรับเงินทุนประเดิม รายงานการประชุมพรรคเมื่อวันที่ 7 มี.ค. รายละเอียดข้อบังคับพรรค เข้ายื่นต่อ กกต. เพื่อจดตั้งพรรคกล้า โดยนายณัฐนันท์กล่าวว่า จำนวนรายชื่อสมาชิกผู้ร่วมก่อตั้งเป็นไปตามที่กฎหมายกำหนด และที่มายื่นเรื่องนี้ก็ไม่ได้รีบเร่งอะไร เป็นการยื่นตามขั้นตอนของกฎหมายเมื่อมีการประชุมใหญ่ผู้ร่วมก่อตั้งไม่น้อยกว่า 500 คน และที่ประชุมมีมติเลือกหัวหน้าพรรคและคณะกรรมการบริหารพรรคแล้วก็นำมายื่นต่อนายทะเบียนพรรค การเมือง เชื่อว่าเอกสารที่ยื่นครบถ้วนและนายทะเบียน พรรคการเมืองคงใช้เวลาไม่นานในการพิจารณาให้การรับรองปิดตำนานแล้ว อีดี้จวบนายต่อพงษ์ ไชยสาส์น อดีต รมช.สาธารณสุข เปิดเผยว่า เมื่อเวลา 07.10 น. วันที่ 1 เม.ย. นายประจวบ ไชยสาส์น บิดา ได้เสียชีวิตลงด้วยวัย 76 ปี ที่โรงพยาบาลศิริราช ปิยมหาราชการุณย์ ด้วยโรคมะเร็งปอด หลังเข้ารักษาตัวนานกว่า 8 เดือน โดยตั้งศพบำเพ็ญกุศล ที่วัดเทพศิรินทราวาส ศาลา 14 สวดอภิธรรมศพเป็นเวลา 3 วัน และเก็บศพไว้ก่อน มีพิธีรดน้ำศพในเวลา 15.00 น. วันที่ 2 เม.ย. ทั้งนี้ นายประจวบมีฉายา อีดี้อีสาน หรือ อีดี้จวบ เข้าสู่การเมืองด้วยการลงสมัคร ส.ส.อุดรธานี ได้รับการแต่งตั้งเป็นรัฐมนตรีครั้งแรกปี 2529 ในรัฐบาล พล.อ.เปรม ติณสูลานนท์ ตำแหน่ง รมช.พาณิชย์ ต่อมาเป็นรัฐมนตรีอีกหลายกระทรวง และอยู่ในตำแหน่งสำคัญหลายพรรคการเมือง อาทิ รองหัวหน้าพรรคประชาธิปัตย์ เลขาธิการพรรคชาติพัฒนา หัวหน้าพรรคเสรีธรรมที่ยุบรวมเข้าร่วมพรรคไทยรักไทยปี 2549 เป็นกรรมการบริหารพรรคไทยรักไทยถูกตัดสิทธิ์ทางการเมือง 5 ปี เนื่องจากพรรคไทยรักไทยถูกยุบ
นายกฯตู่ เรียกประชุม ครม.นัดพิเศษจัดงบฯเยียวยาต่อสู้โควิด สมพงษ์ ประกาศฝ่ายค้านพร้อมร่วมมือเต็มที่
ข่าวหน้า1,วิโรจน์ ลักขณาอดิศร,พรรคก้าวไกล,งบกลาง,ตัดงบ10%,กระทรวงกลาโหม,ข่าววันนี้